Dôvodová správa

B. Osobitná časť

K § 1

V § 1 sa ustanovuje výška finančného príspevku na prevádzku poskytovanej sociálnej služby na rok 2027 pre jednotlivé druhy sociálnych služieb poskytované v zariadeniach sociálnych služieb a prostredníctvom domácej opatrovateľskej služby podľa prílohy k nariadeniu vlády.

Výška finančného príspevku sa ustanovuje pre:
· zariadenie podporovaného bývania v sume 311 eur mesačne na miesto,
· zariadenie pre seniorov v sume 332 eur mesačne na miesto,
· zariadenie opatrovateľskej služby v sume 332 eur mesačne na miesto,
· rehabilitačné stredisko v sume 449 eur mesačne na miesto pri pobytovej forme sociálnej služby a 395 eur mesačne na miesto pri ambulantnej forme sociálnej služby,
· domov sociálnych služieb v sume 449 eur mesačne na miesto pri pobytovej forme sociálnej služby a 395 eur mesačne na miesto pri ambulantnej forme sociálnej služby,
· špecializované zariadenie v sume 521 eur mesačne na miesto pri pobytovej forme sociálnej služby a 546 eur mesačne na miesto pri ambulantnej forme sociálnej služby,
· denný stacionár v sume131 eur mesačne na miesto,
· domácu opatrovateľskú službu v sume 4,6 eura na hodinu poskytovanej sociálnej služby.

Navrhovaná výška finančných príspevkov zohľadňuje medziročný vývoj bežných výdavkov poskytovateľov sociálnych služieb a navýšenie týchto výdavkov o prognózovanú mieru inflácie  na potrebu zabezpečenia stability, kontinuity a dostupnosti sociálnych služieb pre fyzické osoby odkázané na pomoc inej fyzickej osoby a fyzické osoby, ktoré dovŕšili vek potrebný na nárok na starobný dôchodok. Návrh súčasne podporuje zachovanie dostupnosti sociálnych služieb poskytovaných v prirodzenom prostredí fyzických osôb prostredníctvom domácej opatrovateľskej služby.

K § 2

V § 2 sa ustanovuje účinnosť nariadenia vlády od 1. januára 2027, vzhľadom na potrebu zabezpečenia poskytovania finančného príspevku na prevádzku poskytovanej sociálnej služby pre vybrané druhy sociálnych služieb na rozpočtový rok 2027.

